Einar Áskell er kunnur drengur og nú gefst fólki tækifæri til að sjá brúðuleiksýningu um hann í sunnudagaskólanum í Lindakirkju sunnudaginn 25. ágúst kl. 11.00 . Þessi sýning var á fjölum Þjóðleikhússins á sínum tíma . Fylgst er með degi í lífi feðganna Einars Áskels og pabba hans , þar sem daglegt líf verður ævintýri líkast . Einari Áskeli finnst fátt eins skemmtilegt og þegar pabbi hans gefur sér tíma til að leika við hann . Það næst skemmtilegasta er að fá að leika sér með verkfærakassann , en það er stranglega bannað og stórhættulegt að leika sér með sögina ! Brúðuleikur , brúðugerð og leikmynd : Bernd Ogrodnik Handrit byggt á bókunum Svei-attan , Einar Áskell og Góða nótt , Einar Áskell , eftir Gunillu Bergström Leikstjórn : Kristján Ingimarsson Búningar : Helga Björt Möller